Multimédia

#### Azt már láttuk, hogy a multimédia egyik nagyon fontos elemét, a képet hogyan tudjuk beilleszteni az oldalainkba. A következőkben nézzük meg, hogy hangok, illetve mozgóképek elhelyezésére milyen lehetőségeink vannak a különböző böngészőkben. (már eddig is tapasztalhattuk, hogy a különböző böngészők sok esetben kisebb-nagyobb eltérésekkel jelenítik meg oldalainkat. Ez a probléma a multimédia témakörben - ahogy látni fogjuk- halmozottan jelentkezik.)
### Animált GIF-ek
Az animált GIF gyakorlatilag egy több képkockát (frame) tartalmazó képformátum, ahol a különböző képek megjelenése között megadott idő telik el. (ez az idő a grafikai programok többségében beállítható) Természetesen nagy méretű animációkat, amelyek az oldal letöltési idejét meghosszabbítják, nem érdemes használni.
### Átlátszó (transzparens) képek
Érdemes megemlíteni, hogy GIF formátumú képek esetén lehetőség van arra, hogy a kép egy színét valamilyen segédprogrammal átlátszóvá tegyük. Ekkor az adott szín helyett az oldal háttere, vagy háttérszíne fog megjelenni. A következő képnek transzparens színű lett a háttere
<IMG SRC="eger.gif" BORDER=3 TITLE="Ide írhatsz a képről"> |  |
### Hangok a weboldalon
Bár a HTML nyelv lehetőséget ad a háttérhangok használatára, jól gondoljuk meg, hogy valóban használni akarjuk-e, mivel a látogatók többségét inkább idegesíti, mint szórakoztatja ez a lehetőség. Ha mégis a háttérhang használata mellett döntöttünk, akkor a BGSOUND taget kell használnunk az oldal HEAD részében. A BGSOUND tag paraméterei:
SRC | A file neve (.wav, .au, .mid, .mp3 kiterjesztésű lehet)
LOOP | A lejátszások száma, vagy pedig végtelen ("infinite")
Ha pl. kétszer szeretnénk lejátszani, akkor a loop="2" paramétert használjuk. Ha a hangot folyamatosan ismétlődve szeretnénk lejátszani a loop="infinite" paramétert használhatjuk.
<html> <head> <meta http-equiv="Content-Type" content="text/html; charset=windows-1250"> <title>Multimédia</title> <bgsound src="ennio.mid" loop="1"> </head> <body bgcolor="black"> <p align="center"><img src="horses.gif" width="152" height="114"></p> </body> </html> |  | Nézd meg!
### Videóklip beillesztése
Videoállományok beillesztésénél az Intenet Explorer esetén a jól ismert IMG taget kell használnunk a következő paraméterekkel:
DYNSRC | A file neve (.mpg, .vrml, .avi kiterjesztésû lehet)
LOOP | A lejátszások száma (szám vagy "infinite")
LOOPDELAY | Két lejátszás között ennyi ezredmásodperc telik el (ha Internet Explorert használsz, ugyanis csak ez támogatja, de annál sem mindig mûködik :-))
START | azt határozhatjuk meg, hogy mikor induljon el a videoklip, amikor az oldal betöltődik (fileopen), vagy amikor a kép fölé visszük az egeret (mouseover)
<html> <head> <meta http-equiv="Content-Type" content="text/html; charset=windows-1250"> <title>Video</title> </head> <body bgcolor="#BCD7EB"> <img dynsrc="aranyos.mpg" width="384" height="288" start="mouseover" loop="2" loopdelay="50000"> </body> </html> |  | Nézd meg!